NELJANDA KOOSSEISU

ISTUNGI P R O T O K O L L

Haapsalu								 27. juuni 2003 nr 10

Istung algas kell 14.00, lõppes kell 15.30.
Juhatas volikogu esimees Andres Ammas.

Protokollis volikogu kantselei juhataja Elvi Puda.
Võttis osa 16 volikogu liiget (registreerimisleht lisatud).
Osalesid	linnavalitsuse liikmed aselinnapea Martin Schwindt, aselinnapea Jüri Kurba j.t (registreerimisleht lisatud).

Päevakorra suhtes ei olnud küsimusi ega parandusi. Ühehäälselt kinnitati järgmine päevakord:

1. Haapsalu linna ehitusmääruse teine lugemine
Ettekandja			linnavalitsus
Kaasettekandja		kommunaalkomisjon

2. Eelarve koostamise, muutmise ja täitmise korra kinnitamine
Ettekandja			linnavalitsus
Kaasettekandja		rahanduskomisjon

3. Tagastatud eluruumide üürnikele munitsipaaleluruumi andmise ja kolimistoetuse maksmise korra kinnitamine
Ettekandja			linnavalitsus
Kaasettekandja		õiguskomisjon

4. Kinnisasja Promenaadi 20, Haapsalu avaliku kirjaliku enampakkumise korras võõrandamise tulemuste kinnitamine
Ettekandja			linnavalitsus
Kaasettekandja		õiguskomisjon

5. Vara võõrandamine (Ehte 8)
Ettekandja			linnavalitsus
Kaasettekandjad		õiguskomisjon
				rahanduskomisjon

6. Vara võõrandamine (Lossiplats 6)
Ettekandja			linnavalitsus
Kaasettekandjad		õiguskomisjon
				rahanduskomisjon

7. Vara võõrandamine (Saue 4)
Ettekandja			linnavalitsus
Kaasettekandjad		õiguskomisjon
			rahanduskomisjon

8. Üldplaneeringut muutvate detailplaneeringute algatamine (Haava 12, Suur-Lossi 23/25)
Ettekandja			linnavalitsus
Kaasettekandja		kommunaalkomisjon

9. Maa munitsipaalomandisse taotlemine (Vahtra põik 7)
Ettekandja			linnavalitsus
Kaasettekandja		kommunaalkomisjon

10. Katastriüksuse sihtotstarbe määramine (Posti 35, Haapsalu)
Ettekandja			linnavalitsus
Kaasettekandja		kommunaalkomisjon

11. Informatsioon Haapsalu linna üldplaneeringu ja arengukava valmimisest
Ettekandja			linnavalitsus

Päevakorrapunkt nr 1

Haapsalu linna ehitusmääruse kinnitamine

KUULATI aselinnapea Jüri Kurba ettekannet.
Kuu aega tagasi toimus volikogus linna ehitusmääruse esimene lugemine. Juhtivkomisjon esitas rida muudatusettepanekuid, mida linnavalitsus palub arvestada täielikult.

Palume eelnõu koos muudatusettepanekute sisseviimisega määrusena vastu võtta.

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Komisjon esitas 30 muudatusettepanekut, põhiliselt tehnilist laadi. Nüüd peaks süsteem olema kompaktsem. Koostöös linnavalitsusega valmis linna ehitusmääruse projekt, mis on sobiv vastu võtta määrusena.

Küsimused kaasettekandjale.
Volikogu liige Andres Lipstok. Parandusettepanek nr 7 muudab määruse § 19 lõiget 6.
Kui korteris tehakse ümberehitusi, siis tuleb taotleda ehitusluba. Milliseid bürokraatlikke toiminguid see inimesele kaasa toob?
Vastas hr Hein. Linna ehitusspetsialist Mati Jets teab, et linnavalitsuse kooskõlastusest piisab. Muudatusettepanek on õigustatud ja oluline.

Läbirääkimised.
Volikogu liige Kalju Aigro.
Väikeettevõtja jaoks on sellised nõudmised liiast. Kui ettevõtja avab oma elamus näiteks rätsepatöökoja, siis on elamu otstarve muutunud. Elamus 5%-line ruutmeetrite muutumine töökojaks nõuab temalt tervet bürokraatia asjaajamise käivitamist. Väikeettevõtjal ei pruugi töö laabuda ja ta lõpetab oma tegevuse. Kulud ja asjaajamine on aga olnud märgatavalt suured. Ka maa sihtotstarve tuleb sama 5% alusel muuta.

See ei käi väikelinna väikeettevõtluse soodustamisega kokku. Kurb ja võiksime mõelda probleemile.

Volikogu liige Andres Lipstok.
Korra kehtestamisel tuleks olla võimalikult paindlik. Kui kandeseina on vaja teha mingi auk, siis käsitletava ehitusmääruse projekti järgi tuleb taotleda ehitusluba, mis on väga selgelt reglementeeritud bürokraatlik dokument.
Kui linnavalitsus saab õiguse kehtestada ehitusloa väljaandmise korra, siis ma väga palun, et linnavalitsus suhtuks sellesse loominguliselt.

Volikogu liige Jaak Kanepi.
Olen oma töös kokku puutunud selle klassikalise bürokraatliku asjaajamisega. Ehitusloa taotlemiseks on vajalik teha linnavalitsusele avaldus. Seda arutab linnavalitsuse istung, kus antakse luba taotleda ehitusluba. Siis tuleb taotleda ehitusluba, teha plaane, täita pabereid.
Ettepanek: täna mitte vastu võtta ja teha veel muudatusi, mis on eluliselt vajalikud.

Rohkem sõna ei soovitud.
Istungi juhataja Andres Ammas tegi ettepaneku lõpetada läbirääkimised.
HÄÄLETATI: poolt 16 volikogu liiget, vastu ei hääletatud.

Isamaaliidu fraktsiooni nimel palus Raimond Lunev vaheaega.
Vaheaeg kell 14.16-14.21.

KUULATI istungi juhatajat Andres Ammast
Muudatusettepanekute läbivaatamiseks
OTSUSTATI: volinikel on õigus panna hääletamisele iga muudatusettepanek eraldi; lõpphääletamine viia läbi tervikuna kõik muudatusettepanekud koos.

Volikogu liikmed ei nõudnud ühegi muudatusettepaneku hääletamist eraldi.

KUULATI istungi juhatajat Andres Ammast, kes pani hääletamisele ettepaneku viia projekti sisse kõik 30 muudatusettepanekut esitatud kujul.
HÄÄLETATI:
poolt 13 volikogu liiget, vastu ei hääletatud.

Lõppsõnaks sõna ei soovitud.
Istungi juhataja Andres Ammas pani lõpphääletusele ettepaneku toetada eelnõud koos muudatustega ja võtta vastu määrusena.

HÄÄLETATI:
poolt 13 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 16 “Haapsalu linna ehitusmääruse kinnitamine”(protokolli juures).

Päevakorrapunkt nr 2

Eelarve koostamise, kasutamise, muutmise ja täiendamise kord

KUULATI aselinnapea Martin Schwindti ettekannet.
Haapsalu linna “Eelarve koostamise, kasutamise, muutmise ja täiendamise kord” on Haapsalu Linnavolikogu poolt kinnitatud 26. juuni 1998.
Alates 20.07.2002 jõustus Valla- ja linnaeelarve seaduses rida punkte, mis reguleerivad kohaliku omavalitsuse eelarve koostamist, kasutamist, muutmist, täiendamist ja kinnitamist eelarveaastal.
Seoses vajadusega viia kooskõlla Haapsalu linna “Eelarve koostamise, kasutamise, muutmise ja täiendamise kord” Valla- ja linnaeelarve seadusega ning määratleda eelarve koostamise ja kinnitamise konkreetne ajakava ja protseduurid, teeme ettepaneku tühistada vana ja kehtestada uus kord.

Küsimusi ettekandjale ei esitatud.

KUULATI rahanduskomisjoni esimehe Jaak Kanepi kaasettekannet.
Väga hea dokument.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 16 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 17 “Eelarve koostamise, kasutamise, muutmise ja täiendamise kord” (protokolli juures).

Päevakorrapunkt nr 3

Tagastatud eluruumide üürnikele munitsipaaleluruumi andmise ja kolimistoetuse maksmise korra kinnitamine

KUULATI aselinnapea Jüri Kurba ettekannet.
Haapsalu linnas on seni registreeritud üle 60 perekonna, kes elavad üürnikena omandireformi käigus omanikele tagastatud elamutes ja vajavad munitsipaalelamispinda või toetust endale uue pinna hankimiseks.

Käesoleva eelnõuga kehtestatav kord reguleerib ülalnimetatud elanikele munitsipaaleluruumide üürile andmist ja ümberasumisel kolimistoetuse maksmist.

Palume eelnõu kinnitada linnavolikogu määrusena.

Küsimused ettekandjale.
Volikogu liige Sulev Vare.
Kui sundüürnik on piisavalt rikas, kas linnavalitsus keelduda ei saa?
Vastas hr Kurba. Linn keelduda ei saa, saab aga abistada eelisjärjekorras vaesemaid.

Volikogu liige Andres Lipstok (1). Kui palju on Haapsalus sundüürnike kirjas?
Järjekorras on 64 taotlejat. Neid tekib juurde.

Volikogu liige Andres Lipstok (2). Kui palju raha meil on sel aastal?
Vastas hr Kurba. Me kasutame möödunud aasta summat, see on ca 1,5 miljonit kr. Püüame seda kasutada nii ehitamiseks, kui ka uute pindade hankimiseks.

KUULATI õiguskomisjoni esimehe Märt Maiste kaasettekannet.
Komisjonil tekkis küsimus p 5 nimetatud Linnavaraameti osas. Leiti, et Linnavaraameti töö lõppemisel tuleb määrus ümber vaadata. Tänase seisuga aga ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 16 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 18 “Tagastatud eluruumide üürnikele munitsipaaleluruumi andmise ja kolimistoetuse maksmise korra kinnitamine” (protokolli juures).

Päevakorrapunkt nr 4

Kinnisasja Promenaadi 20, Haapsalu avaliku kirjaliku enampakkumise korras võõrandamise tulemuste kinnitamine

KUULATI aselinnapea Martin Scwindti ettekannet.
Haapsalu linna munitsipaalomandis on hoonestamata kinnisasi kinnistu registriosa 10864, katastriüksuse aadressiga Promenaadi 20, Haapsalu ja katastritunnusega 18302:005:0007.
Kinnisasja pindala on 660 m2 ja selle maakasutuse sihtotstarve on väikeelamumaa. Kinnisasja maamaksustamishinnaks on 79200 krooni.

Väikeelamu ehitamiseks mõeldud hoonestamata krunt linnaomandis olevana ei ole vajalik linna kui kohaliku omavalitsusüksuse ülesannete täitmiseks.
Linnaeelarvesse lisavahendite saamiseks on otstarbekas see krunt müüa.

12.06.2003 toimus kinnisasja Promenaadi 20, Haapsalu avalik kirjalik enampakkumine, kuhu oli laekunud 6 sooviavaldust. Enampakkumine viidi läbi linnavara võõrandamise kohaselt.

Kinnisasi müüdi avalikul kirjalikul enampakkumisel 363 636.36 eesti krooni eest OÜ-le Tipp ja Täpp, mis pakkus kõrgeima ostuhinna (alghind oli 240 000 eesti krooni).

Teeme ettepaneku tunnistada enampakkumise võitjaks OÜ Tipp ja Täpp ning eelnõu otsusena vastu võtta.

Küsimusi ettekandjale ei esitatud.

Volikogu liige Sulev Vare tegi märkuse, et kinnitatud päevakorrapunkti pealkirjas on “Kinnisasja Promenaadi 20, Haapsalu avaliku suulise enampakkumise korras võõrandamise tulemuste kinnitamine”, mitte kirjaliku.
Vastas hr Schwindt. Arutatav eelnõu on sõnastatud õigesti. Volikogule on esitatud kinnitamiseks avaliku kirjaliku enampakkumise korras võõrandamise tulemuste kinnitamine.

KUULATI õiguskomisjoni esimehe Märt Maiste kaasettekannet.
Tuletan volikogule meelde, et kinnitasime Promenaadi 20 võõrandamiseks avaliku kirjaliku enampakkumise otsuse. Täna kinnitatud päevakorras on kahetsusväärne tehniline viga, kus sõna “suulise” asemel peab olema sõna “kirjaliku” ja tuleb lähtuda otsuse eelnõust. Õigusakti eelnõus ja seletuskirjas on kõik õige. Küsimusi tekitab OÜ Tipp ja Täpp.
Palume päevakorra sõnastuses viia sisse vajalik parandus.

Ettepanek: toetada eelnõud ja võtta vastu esitatud kujul.

Küsimused kaasettekandjale.
Volikogu liige Sulev Vare. Mida heidate Tipp ja Täpp ette?
Vastas hr Maiste. OÜ Tipp ja Täpp ei heida midagi ette, on arvata, et tegu on ärilise ettevõtmisega ja linn midagi ilusat juurde ei võida.

Rohkem sõna ei soovitud.
Läbirääkimisteks sõna ei soovitud.
Istungi juhataja Andres Ammas tegi ettepaneku lõpetada läbirääkimised. Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 15 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 50 “Kinnisasja Promenaadi 20, Haapsalu avaliku kirjaliku enampakkumise korras võõrandamise tulemuste kinnitamine” (protokolli juures).

Päevakorrapunkt nr 5

Vara võõrandamine (Ehte 8)

KUULATI aselinnapea Martin Schwindti ettekannet.
Kinnisasjal (registriosa nr 4124) katastriüksuse nimetusega Ehte 8 hoones asub praegu huvikool Haapsalu Lastekeskus.

Otstarbekama majandamise huvides on Haapsalu Kultuurikeskusesse projekteeritud Lastekeskusele uued ruumid ja need valmivad 2003 sügiseks, uue õppeaasta alguseks.

Kinnisasi on praegusel ajal koormatud 2 äriruumi üürilepinguga: MTÜ “nb”, kes korraldab avatud noortekeskuse tööd ja psühholoog Tiina Kütt nõustamiskeskus. Linnavalitsus pakub enne hoone müüki äriruumide üürnikele uued ruumid ja lõpetab üürilepingud hoones Ehte 8.

Seoses lastekeskuse ärakolimisega jäävad ruumid tühjaks ja nende kasutuselevõttu muu linnaasutuse jaoks linnavalitsus ei kavanda. Kinnisasi ja sellel asuvad hooned on sobivad elamuks ja linnavalitsus teeb ettepaneku kinnisasi avalikul suulisel enampakkumisel võõrandada alghinnaga 850 000 eesti krooni.

Küsimused ettekandjale
Volikogu liige Sulev Vare (1). Millise otsuse alusel kolib lastekeskus kultuurimajja?
Vastas hr Schwindt. Linnavalitsuse otsuse alusel, et kasutada otstarbekamalt kultuurikeskuse pindasid ja lastekeskusele mugavamad ja uuemad ruumid anda. Praeguses lastekeskuses ei ole korralikku WC ega pesemisvõimalusi, on puuküte.

Volikogu liige Sulev Vare (2). Kuhu paigutatakse lastekeskuse ruumid? Kui suur saab olema laste kasutatav pind?
Vastas hr Schwindt. Pinda saab olema sama palju, kui oli lastekeskuses. Kultuurikeskuses vähendatakse ametnike ruume, saades ruume lastekeskuse tegevuseks.

KUULATI õiguskomisjoni esimehe Märt Maiste kaasettekannet.
Komisjoni koosolekul tekkis mitu erinevat arvamust. Koht on loomeinimestele tõeline inspiratsiooniallikas, terviklik hoone ja krunt.
Jõudsime linnavalitsusega kokkuleppele, et nad saadavad kõigile loomeliitudele ettepaneku, et kui leidub inimesi, kes sooviksid Haapsallu rajada oma kodu loometöö paremaks realiseerimiseks, siis oleks neil võimalik osaleda avalikul kirjalikul enampakkumisel.

Koostöös eelnõu algatajaga esitas komisjon muudatusettepaneku: asendada sõna “suuline” sõnaga “kirjaliku”. Ettepanek: toetada eelnõud ja võtta vastu muudetud kujul.

Küsimused kaasettekandjale.
Volikogu liige Sulev Vare. Kas komisjon arutas linnavalitsuse otsust kolimise kohta kultuurikeskusesse?
Vastas hr Maiste. Komisjon lähtus esitatud eelnõust, sellega kaasnevad muud asjaolud ei puutu õiguskomisjoni kompetentsi.

KUULATI rahanduskomisjoni esimehe Jaak Kanepi kaasettekannet.
Ettepanek: asendada otsuse eelnõus sõna “suuline” sõnaga “kirjaliku” ja võtta vastu otsusena.

Küsimused kaasettekandjale.
Volikogu liige Sulev Vare. Miks peate vajalikuks kirjalikku enampakkumist?
Vastas hr Kanepi. Kirjalik pakkumine vähendab võimalust uksetaguse eelneva kokkuleppe saavutamiseks.
Võib juhtuda, et kaotame rahas, aga see ei pea nii juhtuma.

Läbirääkimisteks sõna ei soovitud.
Istungi juhataja Andres Ammas tegi ettepaneku lõpetada läbirääkimised. Hääletamist ei nõutud.

Õiguskomisjoni ja rahanduskomisjoni muudatusettepanekut ei peetud vajalikuks hääletada.

Lõppsõnaks sõna ei soovitud.
Istungi juhataja Andres Ammas pani hääletamisele ettepaneku toetada eelnõud muudetud kujul.

HÄÄLETATI:
poolt 13 volikogu liiget, vastu 2.

OTSUSTATI:
võtta vastu Haapsalu Linnavolikogu otsus nr 51 “Vara võõrandamine (Ehte 8)” (protokolli juures).

Päevakorrapunkt nr 6

Vara võõrandamine (Lossiplats 6)

KUULATI aselinnapea Martin Schwindti ettekannet.
Kinnisasjal registriosa numbriga 10838, katastriüksuse aadressiga Lossiplats 6, Haapsalu, asub 2-korruseline puithoone, mille ruume on pikemat aega kasutatud ja kasutatakse ka praegu äriruumidena, äriruumide üürilepingute alusel.

Linnavalitsus ei kavanda hoonet kasutusele võtta linnaasutuste tarbeks, kuna selleks puudub vajadus. Äriruumide üürimisest saadava tuluga on Haapsalu Linnavaraamet katnud hoone ülalpidamiskulusid.

Vanalinna südames muinsuskaitsealas asuva hoone ulatuslikuma remondi tarbeks üürist saadavast tulust ei piisa ja linnal puuduvad muud vahendid hoone remontimiseks. Seetõttu on kavandatud hoone müük avalikul suulisel enampakkumisel alghinnaga 550 000 krooni.

Kinnisasi on koormatud 5 üürilepinguga, neist 4 lepingut on sõlmitud määramata ajaks, lepingu ülesütlemiseks on sätestatud lepingus kolmekuuline etteteatamise aeg. Eesti Punase Risti Seltsiga on leping sõlmitud tähtajaga kuni 25.03.2009.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

KUULATI rahanduskomisjoni esimehe Jaak Kanepi kaasettekannet.
Muudatusettepanek asendada otsuse eelnõus sõna “suulise” sõnaga “kirjaliku”.
Ettepanek: toetada eelnõud ja võtta vastu muudetud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised. Hääletamist ei nõutud.

Muudatusettepaneku läbivaatamine asendada sõna “suulise” sõnaga “kirjaliku”.
Volikogu liige Sulev Vare tegi ettepaneku panna muudatusettepanek hääletamisele.

HÄÄLETATI:
poolt 14 volikogu liiget, vastu 1.
Seega muudatusettepanek leidis toetuse.

Istungi juhataja Andres Ammas pani lõpphääletamisele ettepaneku toetada eelnõud muudetud kujul.

HÄÄLETATI:
poolt 16 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 52 “Vara võõrandamine (Lossiplats 6) (protokolli juures).

Päevakorrapunkt nr 7

Vara võõrandamine (Saue 4)

KUULATI aselinnapea Martin Schwindti ettekannet.
Kinnisasi Saue 4 on otstarbekas võõrandada, kuna seal asuvad hooned seisavad pikemat aega kasutuseta, ruumid on välja üürimata. Hoonet kasutati varem tootmishoone ja kauplusena. Linnavalitsus ei kavanda hoonete kasutuselevõttu linnaasutuste tarbeks.

Kinnisasi on kavandatud võõrandada avaliku suulise enampakkumise korras, alghinnaks on kavandatud 550 000 krooni.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

KUULATI rahanduskomisjoni esimehe Jaak Kanepi kaasettekannet.
Komisjon esitas muudatusettepaneku asendades sõna “suulise” sõnaga “kirjaliku”.
Ettepanek: toetada eelnõud ja võtta vastu muudetud kujul.

Küsimusi kaasettekandjale ei esitatud.

Läbirääkimised.
Volikogu liige Jaak Kanepi.
Linnavalitsusele panen südamele: olulisim on reklaam. Hoone oleks sobiv perefirmale tootmishoonena koos eluruumide ja garaažiga.

Rohkem sõna ei soovitud.

Istungi juhataja Andres Ammas tegi ettepaneku lõpetada läbirääkimised.
HÄÄLETATI: poolt 16 volikogu liiget, vastu ei hääletatud.

Muudatusettepaneku hääletamist ei nõutud.

Istungi juhataja Andres Ammas pani lõpphääletamisele ettepaneku toetada eelnõud muudetud kujul.

HÄÄLETATI:
poolt16 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 53 “Vara võõrandamine (Saue 4) (protokolli juures).

Päevakorrapunkt nr 8

Üldplaneeringut muutvate detailplaneeringute algatamine (Haava 12, Suur –Lossi 23/25)

KUULATI aselinnapea Jüri Kurba ettekannet.
Vastavalt Planeerimisseadusele on üldplaneeringu algatamine volikogu kompetents. Seega detailplaneeringute algatamine, mis muudavad varem kehtestatud üldplaneeringut, on volikogu pädevuses.

Haapsalu linnas kehtib üldplaneeringuna RPI Eesti Projekt 1987. a töö nr A 1104-85/87.
Detailplaneeringutega, mis on käesoleva otsuse eelnõuga volikogule algatamiseks esitatud, soovitakse muuta kruntide senist maakasutust, mis erineb kehtiva üldplaneeringuga kehtestatust.

Haava 12 omanik soovib oma krundile määrata osa maad ärimaaks ja ehitada autoremondi töökoda ning ühepereelamu.

Suur-Lossi 23/25 omanik soovib oma krundil asuvast kahest elamust ühe renoveerida ühepereelamuks ja teise ümber (ja juurde) ehitada majutusasutuseks, mistõttu osa maad muuta ärimaaks.

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised. Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 16 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 54 “Üldplaneeringut muutvate detailplaneeringute algatamine (Haava 12, Suur –Lossi 23/25) (protokolli juures).

Päevakorrapunkt nr 9

Maaüksuse Vahtra põik 7 munitsipaalomandisse taotlemine

KUULATI aslinnapea Jüri Kurba ettekannet.
Vastavalt Maareformi seadusele ja Maa munitsipaalomandisse andmise korrale antakse taotletav maa munitsipaalomandusse tasuta.

Käesoleva maaüksuse Vahtra põik 7 maa munitsipaalomandusse andmise otsustab kohaliku omavalitsuse volikogu taotlusel Vabariigi Valitsus. Vastavalt korrale peab olema taotlusele lisatud volikogu otsus maa taotlemise kohta.

Maaüksus on määratud Haapsalu Linnavolikogu 25. aprilli 2003 otsusega nr 44 kehtestatud Kuuse 25, 29, 29a, Tallinna mnt 28a, 34a ja Vahtra 8b detailplaneeringuga ja maaüksuse suurus on 261 m2 ja ette nähtud prügimaja ehituseks. Prügimaja asukoht on elamukvartali keskel. Juurdepääs prügimajale on Vahtra tänavalt mööda uut Vahtra põik tänavat. Selgitav asendiplaan (väljavõte katastrikaardist) ja väljavõte detailplaneeringust on volikogule esitatud.

Prügimaja ehituseks vajaminev raha on Haapsalu Linnavalitsusel taotletud Keskkonna-investeeringute Keskuselt.

Teeme ettepaneku eelnõu otsusena vastu võtta.

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised. Hääletamist ei nõutud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 16 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 55 “Maaüksuse Vahtra põik 7 munitsipaalomandisse taotlemine” (protokolli juures).

Päevakorrapunkt nr 10

Katastriüksuse sihtotstarbe määramine (Posti 35, Haapsalu)

KUULATI aselinnapea Jüri Kurba ettekannet.
1. jaanuarist 2003 jõustunud Planeerimisseaduse rakendussätted (§ 38) muutsid Maakatastri seadust. Seadusemuudatus annab võimaluse muuta katastriüksuse sihtotstarvet lihtsustatult, nimelt ehitise kasutusloas nimetatud kasutusotstarbe alusel ja seda juhtudel, mil see muudatus ei too kaasa ehitamist, samuti juhul, kui kaasneb küll ehitamine, kuid see ei too kaasa detail-planeeringu koostamise kohustust.

Üldplaneeringu puudumise korral määrab katastriüksuse sihtotstarbe kohaliku omavalitsuse volikogu.

Haapsalu Linnavalitsus on väljastanud hoonele asukohaga Posti 35 kasutusloa. Kasutusloa taotlemisega kõnealusel juhul ei kaasnenud ehitamist.

Praegu kehtiv katastriüksuse sihtotstarve on 60 % väikeelamumaa ja 40 % ärimaa (kehtiv “Karja ja Posti tänavate äärsete kruntide detailplaneering” (töö nr 11-99), mis on kehtestatud Haapsalu Linnavolikogu 28.04.2000 otsusega nr 35.)

Posti 35 hoonele väljastatud kasutusloa alusel moodustab tänane tegelik äripind hoone üldpinnast 55%.

Vastavalt Katastriüksuse sihtotstarvete liikide ja nende määramise aluste korrale määratakse sihtotstarve 5 protsendi suuruste astmetena, sellest tulenevalt määrame Posti 35 sihtotstarbed 55% ärimaa ja 45% väikeeelamumaa.

Teeme ettepaneku eelnõu otsusena vastu võtta.

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.
Istungi juhataja Andres Ammas tegi ettepaneku lõpetada läbirääkimised. Hääletamist ei nõutud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 16 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 56 “Katastriüksuse sihtotstarbe määramine (Posti 35, Haapsalu)” (protokolli juures).

Päevakorrapunkt nr 11

Informatsioon Haapsalu linna üldplaneeringu ja arengukava valmimisest

KUULATI aselinnapea Jüri Kurba ettekannet.
Haapsalu linna üldplaneering on vananenud, praegu kehtib 1987. a Eesti Projekti poolt tehtud Haapsalu linna generaalplaan, millesse on sisse viidud vajalikke muudatusi.
Oleme lõpusirgel linna üldplaneeringu ja samuti linna arengukava loomisega. Üldplaneeringu suhtes oleme pidanud läbirääkimisi, kohtunud erinevate autorikollektiividega, kes on ennast pakkunud üldplaneeringu koostajaks.
Oleme jõudnud kokkuleppele Eesti Projektiga, kes tunneb piisavalt hästi Haapsalu linna, et nad koostaksid visiooni üldplaneeringust. Eelnev ülevaade on vajalik, kuna maksumus kipub kujunema niivõrd suureks, et ilma riigihanketa me seda teha ei suuda. Eesti Projektiga kokkulepe alla kirjutatud veel ei ole.

Ka arengukava koostamisel kõhklesime, kas vajame abi. Ühe firmaga me isegi alustasime eellepingu alusel. Kuid pärast kahte esimest kohtumisseminari otsustasime katkestada koostöö lepingulise vahekorrani jõudmata. Meeskond oli tunnustatud kollektiiv.
Tegime uue pakkumise ringi ja leidsime firma, kellega oleme töötanud kaks tihedat kuud. Arengukava üldpõhimõtted on paberil, töörühmad töötavad ja kaheksa erinevat seminari on läbi viidud. Augustikuu lõpus planeerime kokku saada volikogu komisjonidega, jagades eelnevalt välja töömaterjalid. Septembrikuu lõpus soovime tuua arengukava projekti volikogusse.

Kaasanud oleme ettevõtteid, kus on pikaaegsed Haapsalu elanikud, erinevate erialadega inimesed ja tootmised Suhtlemine peaks käima läbi Ettevõtluskeskuse.

Küsimused ettekandjale.
Volikogu liige Raimond Lunev. Kas linnaelanikelt on saadud ettepanekuid ja kas nende arvamustega arvestatakse?
Vastas hr Kurba. Dokument ei ole praegu avalikustamise faasi jõudnud, kuid see aeg tuleb.

Andres Ammas
Volikogu esimees